# data[].attributes.body
U četvrtak rano ujutro krenuli smo u Vukovar. Kada smo stigli prvo smo ručali i ušli u hostel Dubrovnik gdje smo bili smješteni i imali predavanja o Domovinskom ratu i o bitki za Vukovar. Nakon predavanja i kratkog odmora popodnevne sate proveli smo vožnjom Dunavom. Večerali smo u hostelu i navečer smo imali disko. Nakon lijepog vremena provedenog u disku otišli smo u hotel i noćili.

# data[].attributes.body
U petak već rano ujutro  izašli smo iz hostela i obišli  Muzej Domovinskog rata 204. brigade HV-a, razgledali smo oružja koja su se koristila u Domovinskom ratu, simulaciju bojnog polja, izložbenu postavu mina i eksploziva. Kasnije smo se vozili Kukuruznim putem te posjetili Spomen-domu hrvatskih branitelja na Trpinjskoj cesti. Posjetili smo i Gradsku bolnicu gdje se nalazi mjesto sjećanja, Vukovarska bolnica 1991. Nakon toga smo posjetili i Memorijalno groblje gdje se nalaze žrtve iz Domovinskog rata. Kasnije smo obišli i Spomen dom Ovčaru i masovnu grobnicu Ovčara. Posljednje mjesto koje smo posjetili je Vodotoranj koji je u izgradnji i crkvu sv. Filipa i Jakova. I na kraju je nama učenicima održana prezentacija "Škola mira" gdje je održan i kviz u kojem je naša škola osvojila drugo mjesto zahvaljujući učenicama Emi Pintarić i Niki Stančin. S nama u pratnji su bili razrednici osmih razreda i nastavnice iz povijesti, Jasminka Fanuko Polančec i Mirna Kovačić. Došli smo kući nasmijani i s još više informacija o našem gradu heroja, Vukovaru.

# data[].attributes.body
Ovčara je bio ratni zločin kojeg su počinili pripadnici JNA i srpskihparavojnih postrojbi u noći s 20. na 21.studenoga 1991. godine tijekom srpske okupacije Vukovara kada je ubijeno između 255 i 264 civila i vojnika, većinom Hrvata, koji su, dok su još uglavnom tada bili pacijenti, deportirani iz vukovarske bolnice, odvezeni u logor te potom smaknuti u divljini.] To je najveći pojedinačni pokolj Domovinskog rata. Imena ubijenih uključuju jednu ženu, jednog 77-godišnjeg muškarca te jednog 16-godišnjeg dječaka. 23 žrtve bile su starije od 49 godina. Tamo smo također zapalili lampione.

# data[].attributes.body
U muzeju smo vidjeli prvu pravu indoeuropsku vučedolsku kuću, zatim najstarija prapovijesna kola na četiri kotača, najstariji indoeuropski kalendar utemeljen na promatranju zimskog neba pa prapovijesna ljevaonica u kojoj se odvijala prva serijska proizvodnja metala, proizvodnja prve bronce na svijetu, prva poznata pila na svijetu nastala u okviru vučedolske kulture i mnoge druge zanimljive stvari.

# data[].attributes.headline
Spomen domu hrvatskih branitelja na Trpinjskoj cesti

# data[].attributes.subject
Spomen domu hrvatskih branitelja na Trpinjskoj cesti

# data[].attributes.body
Zgrada je napravljena u obliku čvrsto stisnute šake, koja simbolizira snagu kojom se branio Vukovar od agresije. U središtu doma je ponor s kupolom uništenog tenka bivše JNA, a okolo su ispisana imena svih poginulih pripadnika 204. vukovarske brigade. Na 12 video ekrana u zidovima mogu se vidjeti ratne fotografije i video snimke ranih događanja te čuti ratna izvješća kao i podatke o svakom poginulom pripadniku brigade.

# data[].attributes.body
U središnjem dijelu groblja 5. kolovoza 2000. godine postavljen je spomenik čiji je autor Đurđa Ostoja. Spomenik je izrađen od patinirane bronce, visok je četiri metra, a u sredini je "zračni" križ i vječni plamen. Tamo smo zapalili lampione.

# data[].attributes.body
Memorijalno groblje žrtava iz Domovinskog rata je najveća masovna grobnica u Hrvatskoj, a i u Europi nakon Drugog svjetskog rata koja se nalazi se na istočnom prilazu Vukovara. Na groblju je pokopano 938 tijela i na tom mjestu je postavljeno 938 bijelih križeva.

# data[].attributes.headline
Slika s predavnja o Domovinskom ratu i o bitki za Vukovar

# data[].attributes.subject
Slika s predavnja o Domovinskom ratu i o bitki za Vukovar

# data[].attributes.body
Na ovoj slici je prikazana rupa u zidu u kojoj je pala bomba. Nakon 20.studenoga 1991. godine iz bolnice je planski odvedeno 200 ranjenika, bolesnika, a među njima i 20 djelatnika bolnice, te poubijano na Ovčari. Ostali zaposlenici bolnice nesrpske nacionalnosti nakon tortura su prognani u slobodne dijelove Hrvatske.Vukovarska bolnica jedan je od najistaknutijih primjera naravi velikosrpske agresije i kao takva simbol otpora i stradanja. Stoga je vukovarska bolnica jedna od postaja već tradicionalnog mimohoda "Vi ste naš ponos - Mi smo Vaša snaga" koji u organizaciji Udruge djece poginulih i nestalih hrvatskih branitelja iz Domovinskog rata održava svake godine u sklopu obilježavanja dana sjećanja na žrtvu Vukovara.

# data[].attributes.body
Vukovare naš,

Grade heroja! Zauvijek ćemo te pamtiti. Uvijek ćeš biti u našim srcima. Ne postoje riječi kojima bih mogla opisati bol i emocije koje osjećam od kad smo pogledali videe, fotografije i sama mjesta na kojima se odvijala ova kobna bitka. Bilo je mnogo suza, tuge, molitve, zabrinutosti i samog straha. Sve si pretrpio samo da mi danas imamo slobodnu Republiku Hrvatsku, lijepu našu. Ukućani, vojnici, branitelji, na tisuće ih je poginulo. Kuće, sela, trgovi...sve je bilo uništeno i pretvoreno u krvavu zemlju. Svaka pukotina nosi svoju priču, a najveća pukotina je u našim srcima. Godine od 1991. do 1995. su bile teške. Ljudi koji su preživjeli danas imaju traume i strahove. Zahvaljujući našim vojnicima i braniteljima Vukovar je danas slobodan. I na dan kada si pao, nisi ni pokušao biti njihov jer pripadaš nama Hrvatima. Mi smo te stvorili, branili, podigli te iz tuge i obnovili te. Ti si dokaz da Hrvati nikada ne odustaju i da idu do kraja, gdje god da se nalazimo. Želim ti zahvaliti što se danas mogu smijati, govoriti, hodati gdje i kako želimo. Ponosno te nosim u svom srcu i cijelom svijetu mogu reći da sam Hrvatica i da si ti, Vukovare, grad heroja!

Tvoja Ivana.